Goude bezañ kenlabouret da skritur meur a film, Entrée des artistes (1938) gant Marc Allégret en o zouez, en devoa kroget gant e vicher da zont da vat o kas da benn azasadurioù La Fausse Maîtresse (gant Honoré de Balzac), Au bonheur des Dames (gant Émile Zola) ha Pierre et Jean (gant Guy de Maupassant). Gant Les Amants de Vérone (1948), en devoa skrivet ar senario anezhañ a-gevret gant Jacques Prévert, e oa bet sevenet e gentañ film personel gantañ en ur ziskouez splann e vailhoni. Ober a rae gant ar skeudennoù evit diskuliañ ar wirionez, ar pezh a glaskas ober war-bouez un deir-oberenn a-benn breutaat evit ur justis deneloch. Diskouezet en devoa e oa un ampart a skriver senario hag a leurenner gant al lodenn gentañ, Justice est faite, men devoa lakaet war wel entremar ur juri ; heuliet e oa bet gant an div lodenn all : Nous sommes tous des assassins ha Le Dossier noir. Lammet o devoa ar filmvarnourien war chouk Cayatte o rebech dezhañ e oa bet kemeret an tu kreñv war den ar sinema gant den ar Wir. Pledet en devoa gant danvezioù kizidik ha kenlabouret gant aktourien e barr o brud : Michèle Morgan ha Bourvil (Le Miroir à deux faces (1958)) pe choazh Jacques Brel (Les Risques du métier (1967), ur film diwar-benn ar gwallvrudañ).